SUTHA แรลลี่ยาว! พุ่งอีก 15% นิวไฮรอบ 1 ปี ลุ้นผลงานไตรมาส 2 โตต่อ
SUTHA แรลลี่ยาว! พุ่งอีก 15% นิวไฮรอบ 1 ปี ลุ้นผลงานไตรมาส 2/65 โตต่อ ธุรกิจผลิต-จำหน่ายเคมีภัณฑ์หนุนเด่น
SUTHA แรลลี่ยาว! พุ่งอีก 15% นิวไฮรอบ 1 ปี ลุ้นผลงานไตรมาส 2/65 โตต่อ ธุรกิจผลิต-จำหน่ายเคมีภัณฑ์หนุนเด่น
10 มิ.ย. 2565

ผู้สื่อข่าวรายงานว่า วันนี้(10 มิ.ย.2565) ราคาหุ้นบริษัท สุธากัญจน์ จำกัด (มหาชน) หรือ SUTHA ณ เวลา 15:08 น. อยู่ที่ระดับ 5.70  บาท บวก 0.76 บาท หรือ 15.38% สูงสุดที่ระดับ 6.15 บาท ต่ำสุดที่ระดับ 5.50 บาท ด้วยมูลค่าการซื้อขาย 125.77 ล้านบาท ราคาหุ้นบวกแรง 2 วันติด และทำนิวไฮในรอบ 1 ปี โดยเทียบตั้งแต่หุ้นยืนที่ระดับ 6.15 บาท เมื่อวันที่ 10 พ.ค.2565

ด้านผลประกอบการไตรมาส 1/65 มีกำไรสุทธิ 32.19 ล้านบาท เทียบกับช่วงเดียวกันของปีก่อนที่มีกำไรสุทธิ 29.73 ล้านบาท รายได้จากการขายและบริการ ในไตรมาส 1 ปี 2565 เพิ่มสูงขึ้นจากช่วงเดียวกันปีก่อน เหตุผลหลักจากยอดขายผลิตภัณฑ์จากเตาเผา ซึ่งเป็นธุรกิจหลักของบริษัทเพิ่มสูงขึ้นได้รับผลบวกสำคัญจากตลาดกลุ่มน้ำตาล, เหล็ก, เคมีภัณฑ์ และตลาดการส่งออก รวมกับราคาผลิตภัณฑ์ที่เพิ่มสูงขึ้น ลุ้นผลงานไตรมาส 2/2565 โตต่อเนื่อง
อนึ่ง SUTHA ประกอบธุรกิจผลิตและจำหน่ายสินค้าเคมีภัณฑ์ประเภทปูนขาว แคลเซียมคาร์บอเนต และจำหน่ายสินค้า/บริการอื่น รวมทั้งให้บริการจำหน่าย และติดตั้งเครื่องจักรและอุปกรณ์การผลิตปูนขาว